SCB Financial Markets คาดกรอบเงินบาทวันนี้ 36.25-36.45 บ./ดอลลาร์
SCB Financial Markets คาดเงินบาทวันนี้ (29 ส.ค.) เคลื่อนไหวในกรอบ 36.25-36.45 บาท/ดอลลาร์ โดยค่าเงินบาทอ่อนค่าลง หลัง “พาวเวลล์” ส่งสัญญาณขึ้นดอกเบี้ยอีกครั้ง
SCB Financial Markets คาดเงินบาทวันนี้ (29 ส.ค.) เคลื่อนไหวในกรอบ 36.25-36.45บาท/ดอลลาร์ โดยค่าเงินบาทอ่อนค่าลง หลัง “พาวเวลล์” ส่งสัญญาณขึ้นดอกเบี้ยอีกครั้ง
29 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (29 ส.ค.65) เคลื่อนไหวในกรอบ 36.25-36.45บาท/ดอลลาร์
โดยค่าเงินบาทอ่อนค่าลง หลังนายเจอโรม พาวเวลล์ ประธานธนาคารกลางสหรัฐ (เฟด) แถลงในการประชุมประจำปีที่แจ็คสัน โฮลว่าเฟดพร้อมสนับสนุนการขึ้นดอกเบี้ยต่อไปเพื่อคุมเงินเฟ้อให้ได้ ถึงแม้จะมีความเสี่ยงเรื่องเศรษฐกิจชะลอตัว
สำหรับตลาดหุ้นสหรัฐ Nasdaq -4% และ S&amp;P 500 -3.4% เมื่อวันศุกร์
ด้านตลาดจับตาดูตัวเลขการจ้างงานนอกภาคเกษตรสหรัฐที่จะรายงานในวันศุกร์นี้ ซึ่งจะเป็นตัวบ่งชี้หนึ่งถึงการขึ้นดอกเบี้ย หลังตลาดปรับคาดการณ์กว่า 60% ว่าดอกเบี้ยของเฟดเดือนกันยายนจะปรับ 75 bps